**KATALIKŲ TIKYBOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Katalikų tikybos bendrosios programos (toliau – BP) įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b50ada7b1-6768-4124-a56c-8bd9bba95d1b%7d&action=view&wd=target%286.%20Veikl%C5%B3%20planavimo%20pavyzd%C5%BEiai.one%7C9a3f23dc-563a-4923-bf5a-09d1eff2fea6%2F1%E2%80%932%20klas%C4%97s%7C141f3bd8-c8e7-41c5-ba92-79bd7dfdaace%2F%29&wdorigin=NavigationUrl)*.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pagrindinis-ugdymas/19?types=10&clases=&res=2) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Katalikų tikybos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui.

**KATALIKŲ TIKYBOS ILGALAIKIS PLANAS 7 KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. nr. | **Tema/**  **etapo (ciklo) pavadinimas**  (kontroliniai darbai, mokinių įsivertinimas | **70 proc.**  **26 val** | **30 proc.**  **11 val** | **Orientacinė temos įvykdymo data** | **Vertinimo būdai ir formos** | **Ugdymas**  **kitose aplinkose, atviros pamokos** | **Pastabos** |
| 1 | **Supažindinimas su katalikų tikybos programa, vertinimo ir įsivertinimo kriterijais ir būdais** | 1 |  |  | Pokalbis |  |  |
| 2 | **E3 Krikščionis ir ekologija**  Kaip galiu išsaugoti gyvenimą ateities kartoms? (Veiksmų planas sprendžiant ekologines problemas)  Kur ekologinėje krizėje Dievo vieta? (Pasaulinė  maldos už rūpinimąsi kūrinija, šv. Pranciškus Asyžietis)  Ar popiežius yra ekologas? (Laudato sii, Bažnyčia ir tvarus vystymasis)  Ką reiškia „pavedė žmogui globoti“? (Žmogus Kūrėjo bendradarbis, bendrystė tarp visų Dievo kūrinių, krikščionio atsakomybė ir įsipareigojimas saugoti gamtą, vartotojiškumas, gyvūnų apsauga.) | 2 |  | Rugsėjis | Apklausa žodžiu | Pamoka lauko klasėje, gamtoje, gamtos rezervate |  |
| 3 | **E2 Pagarba sau ir kitam**  Ką reiškia saugoti gyvybę? (Rūpintis kūno ir dvasios sveikata, gerbti savo ir kitų gyvybę)  Ką reiškia žodžiai „Aš myliu tave“? (Pagarba, atsakomybė, rūpestis)  Mylėti artimą - ar tai išmokstama? (Himnas meilei, 1Kor 13,1-13) | 2 |  | Rugsėjis- spalis | Kūrybinis darbas |  |  |
| 4 | **A1 Biblija po mikroskopu**  Kokį palikimą esi gavęs? (Žodžio „testamentas“ teologinė reikšmė, Senojo ir Naujojo Testamentų parašymo laikotarpiai ir aktualumas)  Koks mokslininko žvilgsnis į Bibliją? (Biblijos geografija, istorija, archeologija)  Kaip atrodo Biblija žvelgiant per širdies mikroskopą? (Dvasinė Biblijos prasmė, Biblijos, kaip Dievo Žodžio, skaitymas šiandien)  Ar Pirmieji Tėvai suvalgė obuolį? (Senieji ir šiuolaikiniai Biblijos vertimai) | 2 |  | Spalis | Minčių žemėlapis | Viena pamoka gali vykti bibliotekoje |  |
| 5 | **D3 Herojiški tikėjimo pavyzdžiai**   1. Kaip apibūdintum gyvenimo prasmę vienu sakiniu? (Herojiški tikėjimo pavyzdžiai, *pasirinktinai:* Dievo tarnai: Alfonsas Lipniūnas, Vincentas Borisevičius, Mečislovas Reinys, Adelė Dirsytė, kun. Antanas Mackevičius ) | 2 |  | Lapkritis | Kūrybinis darbas | Pamoka istorijos muziejuje |  |
| 6 | **A2 Laiko ženklai pranašų knygose**   1. Kokios sąsajos tarp Biblijos ir pasaulio istorijos? 2. Kuo istorijos vadovėlis skiriasi nuo Pranašų literatūros? (Jeremijas, Izaijas, istorinių situacijų aiškinimas ir raginimas atsiliepti į Dievo kvietimą) 3. Kuo skiriasi biblinis pranašas nuo astrologo/būrėjo? (Pranašo reikšmė ir dabarties įvykių interpretavimas tikėjimo perspektyvoje) | 1 |  | Lapkritis - gruodis | Apklausa rašu |  |  |
| 7 | **D1** **Melstis psalmėmis ir giesmėmis**  Kaip meldėsi Biblijos žmonės? (Samuelio, Dovydo, Saliamono, Mortos malda)  Ar galiu Dievui kalbėti poezija? (Malda su psalmėmis, jausmų ir situacijų išraiška, maldos formos)  Giedoti - dvigubai melstis? (Bažnytinis giedojimas, grigališkasis choralas, vienuolynai, akatistas, Valandų liturgija)  Ar yra mano širdyje „vidinis kambarėlis“, kuriame galiu melstis? (Vidinė malda, troškimas, asmeninis santykis su Dievu)  Ko man reikia kiekvieną dieną, kad išgyvenčiau? (Septyni prašymai *Tėve mūsų* maldoje) | 1 |  | Gruodis | Savirefleksija |  |  |
| 8 | **D3**  **Herojiški tikėjimo pavyzdžiai**  Ar lengva išlikti ištikimam Kristui ribinėse situacijose? (tikėjimo reikšmė ribinėse situacijose, *pasirinktinai:* Kryžių kalnas,  Rainiai, Kražiai ir pan.) | 2 |  | Sausis | Kūrybinis darbas |  |  |
| 9 | **C2 Šventė -  kaip tikėjimo patirtis**  Ar bažnyčioje nuplauna kojas? (Velykų tridienio liturgija: Didysis ketvirtadienis, Didysis penktadienis, Didysis Šeštadienis, kojų plovimas,kryžiaus kelias, kryžiaus pagarbinimas, velyknaktis, paschalas ir t.t.) | 1 |  | Vasaris | Grupinis darbas, jo pristatymas | Pamoka gali vykti bažnyčioje |  |
| 10 | **B1 Jėzus dėl manęs**  Ar galima būti krikščionimi ir netikėti prisikėlimu? (Kodėl Jėzus mirė, Dievo išganymo planas, aktualūs Prisikėlimo klausimai, Kodėl aš turėčiau tikėti Kristaus prisikėlimu? | 2 |  | Kovas | Savirefleksija |  |  |
| 11 | **B2 Šventoji Dvasia, Jos dovanos ir vaisiai**  Kaip veikia Šv. Dvasia? (Per Tėvą ir Sūnų)  Koks yra skirtumas tarp talento ir dvasinės dovanos? (įgimti gebėjimai, Šv. Dvasios dovanos)  Iš ko atpažįstame, kad veikia Šv. Dvasia? (Šv. Dvasios vaisiai, [Gal 5,22-23](http://www.charity.lt/biblija/index.php?s=Gal%205,22-23) ) | 2 |  | Balandis | Apklausa raštu |  |  |
| 12 | **C2 Šventė - kaip tikėjimo patirtis**  Koks paukštis bažnyčioje turi išskirtinę vietą? (Sekminės, liturginiai tekstai ir ženklai, jų prasmės)  Ar Bažnyčia turi gimtadienį? (Sekminės, kaip Bažnyčios bendruomenės gimimo diena) | 1 |  | Gegužė | Kūrybinis darbas |  |  |
| 13 | **C2. TEMA: Liturginių veiksmų prasmės (rekomenduojamos 1-2 pamokos)**  Kaip mano kūnas ir juslės dalyvauja liturgijoje? (Bažnytinis giedojimas, vizualiniai menai bažnyčioje, smilkalai, gestai ir judesiai ir t.t.)  Kuo skiriasi rožinis nuo perlų vėrinio? (Sakramentalijos: rožinis, škaplierius, kryželiai, medalikėliai, švęstas vanduo, šventintos žvakės)  Koks skirtumas tarp  raudono siūlo ir škaplierio? (Kur yra prietarai, o kur daiktai primenantys Dievo meilę?) | 2 |  | Gegužė- birželis | Projektinė veikla |  |  |
| **14** | **Tikybos programų apibendrinimas, refleksija ir įsivertinimas.** | 1 |  | Birželis |  |  |  |
|  | ***Rezervinis laikas*** | 3 |  |  |  |  |  |